CELEX: C2006/326/19
Language: el
Date: 2006-12-30 00:00:00
Title: Υπόθεση C-168/05: Απόφαση του Δικαστηρίου (πρώτο τμήμα) της 26ης Οκτωβρίου 2006 [αίτηση του Audiencia Provincial de Madrid (Ισπανία)για την έκδοση προδικαστικής αποφάσεως] — Elisa María Mostaza Claro κατά Centro Móvil Milenium SL (Οδηγία 93/13/ΕΟΚ — Καταχρηστικές ρήτρες απαντώσες σε συμβάσεις συναπτόμενες με καταναλωτές — Μη αμφισβήτηση του καταχρηστικού χαρακτήρα ρήτρας κατά τη διάρκεια της διαιτητικής διαδικασίας — Δυνατότητα προβολής της σχετικής ενστάσεως στο πλαίσιο της διαδικασίας προσφυγής κατά της διαιτητικής αποφάσεως)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/9
            
         Απόφαση του Δικαστηρίου (πρώτο τμήμα) της 26ης Οκτωβρίου 2006 [αίτηση του Audiencia Provincial de Madrid (Ισπανία)για την έκδοση προδικαστικής αποφάσεως] — Elisa María Mostaza Claro κατά Centro Móvil Milenium SL
   (Υπόθεση C-168/05) (1)
   
   (Οδηγία 93/13/ΕΟΚ - Καταχρηστικές ρήτρες απαντώσες σε συμβάσεις συναπτόμενες με καταναλωτές - Μη αμφισβήτηση του καταχρηστικού χαρακτήρα ρήτρας κατά τη διάρκεια της διαιτητικής διαδικασίας - Δυνατότητα προβολής της σχετικής ενστάσεως στο πλαίσιο της διαδικασίας προσφυγής κατά της διαιτητικής αποφάσεως)
   (2006/C 326/19)
   Γλώσσα διαδικασίας: η ισπανική
   Αιτούν δικαστήριο
   Audiencia Provincial de Madrid
   Διάδικοι στην υπόθεση της κύριας δίκης
   Elisa María Mostaza Claro
   κατά
   Centro Móvil Milenium SL
   Αντικείμενο της υποθέσεως
   Αίτηση για την έκδοση προδικαστικής αποφάσεως — Audiencia Provincial de Madrid — Ερμηνεία των άρθρων 6, παράγραφος 1, και 7, παράγραφος 1, καθώς και του παραρτήματος, παράγραφος 1, στοιχείο π', της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29) — Κατάλληλα και αποτελεσματικά μέσα για την εξάλειψη της χρήσεως καταχρηστικών ρητρών — Ακυρότητα συμφωνίας περί υπαγωγής σε διαιτησία, η οποία δεν προτάθηκε από τον καταναλωτή κατά τη διαδικασία της διαιτησίας
   Διατακτικό της αποφάσεως
   Η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι απαιτεί εθνικό δικαστήριο επιληφθέν προσφυγής ακυρώσεως κατά διαιτητικής αποφάσεως να εκτιμά την ακυρότητα της συμβάσεως περί διαιτησίας και να την ακυρώνει με το αιτιολογικό ότι η εν λόγω σύμβαση εμπεριέχει καταχρηστική ρήτρα, έστω και αν ο καταναλωτής επικαλέστηκε την ακυρότητα, όχι στο πλαίσιο της διαιτητικής διαδικασίας, αλλ' αποκλειστικώς με την προσφυγή του ακυρώσεως.
   
      (1)  ΕΕ C 155 της 25.6.2005.